Julkisen palvelun velvoitteiden asettaminen neuvoston asetuksen (ETY) N:o 2408/92 mukaisesti - Reitille Hof-Bayreuth-Frankfurt am Main asetettujen julkisen palvelun velvoitteiden jatkaminen ja uudelleen muuttaminen



Virallinen lehti nro C 113 , 18/04/2001 s. 0010 - 0011



Julkisen palvelun velvoitteiden asettaminen neuvoston asetuksen (ETY) N:o 2408/92 mukaisesti Reitille Hof-Bayreuth-Frankfurt am Main asetettujen julkisen palvelun velvoitteiden jatkaminen ja uudelleen muuttaminen (2001/C 113/07) 1 Saksan liittotasavallan hallitus on päättänyt muuttaa seuraavalla tavalla julkisen palvelun velvoitteita, jotka on asetettu yhteisön lentoliikenteen harjoittajien pääsystä yhteisön sisäisen lentoliikenteen reiteille 23 päivänä heinäkuuta 1992 annetun neuvoston asetuksen (ETY) N:o 2408/92 4 artiklan 1 kohdan a alakohdan mukaisesti reitille Hof-Bayreuth-Frankfurt am Main ja jotka on julkaistu 25. kesäkuuta 1998 Euroopan yhteisöjen viralliessa lehdessä C 199 ja muutettu 5. joulukuuta 2000 Euroopan yhteisöjen virallisessa lehdessä C 348. 2 Julkisen palvelun velvoitteet ovat seuraavat: 2.1 Reitit Säännöllinen lentoliikenne reitillä Hof-Bayreuth-Frankfurt am Main tai vaihtoehtoisesti: säännöllinen lentoliikenne reitillä Hof-Frankfurt am Main. 2.2 Lentovuorojen vähimmäistiheys Vähintään kolme edestakaista lentoa päivittäin maanantaista perjantaihin siten, että lennoilta on jatkoyhteys Frankfurt am Mainista lähteville lentoreiteille. Tämä vaatimus on voimassa koko vuoden, kuitenkin niin, että lentojen määrää voidaan vähentää joulun ja uudenvuoden välillä. 2.3 Paikkakapasiteetti Kapasiteetin on oltava vähintään 540 matkustajapaikkaa viikossa (36 paikkaa kullakin lennolla × 3 päivittäistä lentoa × 5 päivää viikossa) reitillä Hof-Bayreuth-Frankfurt am Main tai vaihtoehtoisesti reitillä Hof-Frankfurt am Main. Kapasiteettivaatimukset ovat voimassa koko vuoden. 2.4 Lentoaikataulut Lennot on suoritettava siten, että ensimmäinen lähtö Hofista on aikaisintaan kello 6.00 ja viimeinen tulo Hofii viimeistään kello 22.30. Bayreuthin lentoaseman kuuluessa lentoreittiin kaikki lennot on lennettävä Bayreuthin kautta lukuun ottamatta viimeistä Hofista lähtevää lentoa (tuloaika Frankfurtiin 20.10). Vaihtoehtoisesti kaikki lennot voidaan myös lentää reitillä Hof-Frankfurt am Main ilman välilaskua Bayreuthiin. Frankfurt am Mainissa on varattu seuraavat tulo- ja lähtöajat: tulo Frankfurtiin: 7.30 11.40 20.10 lähtö Frankfurtista: 8.30 17.30 20.45 2.5 Lentokalusto Vaadituilla lennoilla on käytettävä vähintään 36 matkustajalle rekisteröityjä paineistettuja lentokoneita. Lentoliikenteen harjoittaijen on kiinnitettävä erityisesti huomiota teknisiin ja toiminnallisiin olosuhteisiin Hofin ja Bayreuthin lentoasemilla (ks. Saksan liittotasavallan ilmailukäsikirja Luftfahrthandbuch für die Bundesrepublik Deutschland). Tietoja Bayreuthin lentoaseman erityisistä laajennetuista käyttömahdollisuuksista saa Baijerin osavaltion talous-, liikenne ja teknologiaministeriöstä (Bayerische Staatsministerium für Wirtschaft, Verkehr und Technologie, puhelin (089) 21 62-27 08, faksi (089) 21 62-25 88). 2.6 Hinnat Yhdensuuntaisen lennon korkein perushinta välillä Hof tai Bayreuth-Frankfurt am Main saa olla enintään 5 prosenttia korkeampi kuin yhdensuuntaisen lennon korkein perushinta välillä Nürnberg-Frankfurt am Main. Yhdensuuntaisen lennon korkein perushinta välillä Nürnberg-Frankfurt am Main oli vuoden 2001 helmikuussa 347 Saksan markkaa. Liikenteenharjoittajalla on oltava IATA:n määräysten mukaiset lentoyhtiöiden väliset sopimukset jatkolentojen hinnoista. 2.7 Paikkojen myynti Lentopaikkojen myynnissä on käytettävä vähintään yhtä tietokonepohjaista paikanvarausjärjestelmää. 2.8 Palvelun jatkuvuus Suoraan lentoliikenteen harjoittajasta johtuvista syistä peruutettujen lentojen määrä ei saa ylittää vuoden aikana kahta prosenttia suunnitelluista lennoista. 3 Tarjouspyyntö Yhteisön lentoliikenteen harjoitajille ilmoitetaan seuraavaa: Jos yksikään lentoliikenteen harjoittaja ei ole 1. lokakuuta 2001 mennessä toimittanut Baijerin osavaltion talous-, liikenne- ja teknologiaministeriölle kirjallista todistusta säännöllisen lentoliikenteen aloittamisesta kyseisellä reitillä 1. marraskuuta 2001 alkaen julkisen palvelun velvoitteen mukaisesti ja rahallista korvausta vaatimatta, Saksa rajoittaa edellä mainitun asetuksen 4 artiklan 1 kohdan d alakohdassa säädettyä menettelyä noudattaen pääsyn kyseiselle reitille koskemaan vain yhtä lentoliikenteen harjoittajaa ja myöntää tarjouskilpailun perusteella oikeuden tällaisen liikenteen harjoittamiseen 1. marraskuuta 2001 alkaen. Euroopan yhteisöjen virallisessa lehdessä julkaistaan asetuksen (ETY) N:o 2408/92 4 artiklan 1 kohdan d alakohdan mukaisesti asiaa koskeva tarjouspyyntö. Lisätietoja saa osoitteesta: Bayerisches Staatsministerium für Wirtschaft, Verkehr und Technologie D - 80525 München Puhelin (089) 21 62-23 92 tai 21 62-23 50 Faksi (089) 21 62-25 88. 4 Nämä julkisen palvelun velvoitteet korvaavat komission ilmoituksessa mainitut velvoitteet, jotka julkaistiin 25. kesäkuuta 1998 Euroopan yhteisöjen virallisessa lehdessä C 199 ja jotka muutettiin 5. joulukuuta 2000 Euroopan yhteisöjen virallisessa lehdessä C 348.